শুকিয়ে যাবে পাকিস্তান? ভারতের পর জল দেবে না আফগানিস্তানও

ওয়েব ডেস্ক: ভারতের পর আফগানিস্তান (Afghanistan), পাকিস্তানকে শুকিয়ে মারতে নদীবাঁধ দেবে তালিবান। ভারতের পথেই হাঁটতে চলেছে আফগানিস্তান। আফগানিস্তান থেকে পাকিস্তানমুখী নদীতে বাঁধ তৈরি ও জলপ্রবাহ সীমীত করার পরিকল্পনা করছে তালিবার সরকার। এমনই জানিয়েছে আফগান তথ্য মন্ত্রক। কুনার নদীর উপরে একটি বাঁধ (Afghanistan Dam Kunar River) নির্মাণের নির্দেশ দিয়েছেন তালিবানদের সুপ্রিম লিডার মাওলাভি হিবাতুল্লাহ আখুন্দজাদা।

পহেলগাম হামলার পর ভারত সিন্ধু জলচুক্তি স্থগিতের সিদ্ধান্ত নিয়েছে। ভারত সরকার পর জানিয়ে দিয়েছিল রক্ত ও জল একই সঙ্গে বইতে পারে না। এবার আফগানিস্তানও সেই পথে হাঁটায় নিঃসন্দেহে পাকিস্তানের অস্বস্তি আরও বাড়ল। আফগান জল ও শক্তি মন্ত্রকের তরফে জানানো হয়েছে, সুপ্রিম লিডার আখুনজাদা মন্ত্রককে নির্দেশ দিয়েছেন, কুনার নদীর বুকে দ্রুত বাঁধ তৈরি করা হবে। আর সেজন্য দেশীয় সংস্থার সঙ্গে যত তাড়াতাড়ি চুক্তি স্বাক্ষর করতেও নির্দেশ দেওয়া হয়েছে। তালিবান সরকারের পক্ষ থেকে দ্রুত এই কাজে হাত দেওয়া হবে। সেক্ষেত্রে বিদেশি সংস্থার জন্য অপেক্ষা না করে আফগানিস্তানের অভ্যন্তরীণ কোনও সংস্থাকে দায়িত্ব দেওয়া হতে পারে।

আরও পড়ুন: তেল সংস্থার উপর নিষেধাজ্ঞা নিয়ে কড়া প্রতিক্রিয়া দিল রাশিয়া!

তালিবানরা- আফগানিস্তানের জল সার্বভৌমত্বের দাবিকে অগ্রাধিকার দিয়েছে। তারা দেশের নদীর মাধ্যমে শক্তি উৎপাদন, সেচ ব্যবস্থায় উন্নতি চাইছে। ফলে প্রতিবেশী দেশগুলির উপর নির্ভরতা কমাতে বাঁধ নির্মাণ এবং জলবিদ্যুৎ উন্নয়নের পরিকল্পনা ত্বরান্বিত করেছে। ৪৮০ কিলোমিটার দীর্ঘ কুনার নদীটি উত্তর-পূর্ব আফগানিস্তানের হিন্দুকুশ পর্বতমালা থেকে উৎপন্ন হয়েছে। কুনার নদী নাঙ্গারহার প্রদেশের মধ্য দিয়ে প্রবাহিত হয়ে পাকিস্তানের খাইবার পাখতুনখোয়ায় প্রবেশ করেছে, যেখানে এটি জালালাবাদ শহরের কাছে কাবুল নদীর সঙ্গে মিলিত হয়। পাকিস্তানে কুনারকে চিত্রাল নদী বলা হয়। কাবুল নদী, যার সঙ্গে কুনার নদী প্রবাহিত হয়, তা হল আফগানিস্তান ও পাকিস্তানের মধ্যে বৃহত্তম এবং সবচেয়ে বিশাল আন্তঃসীমান্ত নদী। এটা পাকিস্তানের অন্যতম বড় জলের উৎস। তাই এই নদীতে বাঁধ তুলে দিলে যে আদতে পাকিস্তান সমস্যায় পড়বে, এই কথা তো বলাই বাহুল্য!

দেখুন ভিডিও