ফের কাঁপল আফগানিস্তান

ওয়েব ডেস্ক: তিন মাসে চতুর্থবার ভয়াবহ ভূমিকম্প (Earthquake) আফগানিস্তানে (Afghanistan)। সোমবার সকালে মাজার-ই-শরিফ শহরে ৬.৩ মাত্রার ভূমিকম্পে কেঁপে ওঠে পার্বত্য এলাকা। ইতিমধ্যেই অন্তত ১০ জনের মৃত্যু হয়েছে, আহত আড়াইশোরও বেশি মানুষ। মৃত ও আহতের সংখ্যা দ্রুত বাড়ছে বলে জানিয়েছে স্থানীয় প্রশাসন।

মার্কিন জিওলজিক্যাল সার্ভে জানায়, ভূপৃষ্ঠ থেকে প্রায় ২৮ কিলোমিটার গভীরে ছিল কম্পনের কেন্দ্রস্থল। ভোররাত থেকেই উদ্ধারকাজ শুরু করেছে স্থানীয় প্রশাসন ও সেনা বাহিনী। ক্ষতিগ্রস্ত এলাকায় ত্রাণ ও চিকিৎসা সহায়তা পৌঁছনোর চেষ্টা চলছে।

আরও পড়ুন: ইউক্রেনের ড্রোন হামলা! ভয়াবহ আগুনে পুড়ে ছাই রাশিয়ার তেলের ভাণ্ডার

গত সেপ্টেম্বরেও ভয়াবহ ভূমিকম্পে আফগানিস্তানে প্রাণ হারিয়েছিলেন দু’হাজারেরও বেশি মানুষ। ভূমিকম্পপ্রবণ এই দেশটিতে পরপর চার দফা কম্পনে আতঙ্কে দিন কাটাচ্ছেন সাধারণ মানুষ। বিশেষজ্ঞদের আশঙ্কা, আগামী কয়েক ঘণ্টায় আরও আফটারশকের সম্ভাবনা রয়েছে।